Succession

Succession er en satirisk, svart humor-drama-TV-serie fra USA skapt av Jesse Armstrong. Serien hadde premiere 3. juni 2018 på HBO. Serien fokuserer på familien Roy, de dysfunksjonelle eierne av det globale media- og underholdningsselskapet Waystar RoyCo, som krangler om kontroll av selskapet ved en helsehendelse rundt familiens patriark, Logan Roy (Brian Cox). Serien ble fornyet til en fjerde sesong i oktober 2021.

Blant seriens rollebesetning finner man Jeremy Strong som Kendall, Kieran Culkin som Roman og Sarah Snook som Siobhan («Shiv»), Logans barn som er ansatte i selskapet. Matthew Macfadyen spiller Tom Wambsgans, Shivs ektemann og Waystar-direktør; Nicholas Braun som Greg Hirsch, Logans grandnevø som også er ansatt i selskapet; Alan Ruck som Connor, Logans eldste barn; og Hiam Abbass som Marcia Roy, Logans tredje og nåværende kone. Også i serien er Peter Friedman, Natalie Gold og Rob Yang, mens Dagmara Domińczyk, Arian Moayed, J. Smith-Cameron, David Rasche og Fisher Stevens fremviste tilbakevendende figurer før de ble en del av hovedrollebesetningen.

Succession har blitt godt mottatt av kritikere på grunn av seriens forfatterskap, skuespillere, bakgrunnsmusikk, produksjonsverdier og formidling av seriens hovedtema. Serien har mottatt flere priser og nominasjoner, inkludert priser ved BAFTA, Golden Globe og Primetime Emmy Award.

Handling 
Succession følger familien Roy, eierne av mediaforetaket Waystar RoyCo. Familiens patriark, Logan Roy, har opplevd en nedgang i helsen sin. Hans fire barn – den isolerte, eldste sønnen Connor, den maktsultne Kendall, den respektløse Roman og den politiske Shiv – har alle forskjellige tilkoblinger til selskapet, og begynner å gjøre seg klar for en fremtid uten faren deres, og hver av dem ønsker å vise seg som merkverdig innenfor selskapets vegger.

Rollebesetning 
 Hiam Abbass som Marcia Roy (sesong 1 og 2; tilbakevendende i sesong 3)
 Nicholaus Braun som Greg Hirsch
 Brian Cox som Logan Roy
 Kieran Culkin som Roman Roy
 Peter Friendman som Frank Vernon
 Natalie Gold som Rava Roy (sesong 1; tilbakevendende i sesong 3)
 Matthew Macfadyen som Tom Wambsgans
 Alan Ruck som Connor Roy
 Parker Sawyers som Alessandro Daniels (sesong 1)
 Sarah Snook som Siobhan «Shiv» Roy
 Jeremy Strong som Kendall Roy
 Rob Yang som Lawrence Yee (sesong 1 og 2)
 Dagmara Domińczyk som Karolina Novotney (sesong 2 og 3; tilbakevendende i sesong 1)
 Arian Moayed som Stewy Hosseini (sesong 2; tilbakevendende i sesong 1 og 3)
 J. Smith-Cameron som Gerri Kellman (sesong 2 og 3; tilbakevendende i sesong 1)
 Justine Lupe som Willa Ferreyra (sesong 3; tilbakevendende i sesong 1 og 2)
 David Rasche som Karl Muller (sesong 3; tilbakevendende i sesong 1 og 2)
 Fisher Stevens som Hugo Baker (sesong 3; tilbakevendende i sesong 2)

Referanser

Eksterne lenker 
 

TV-produksjoner på HBO
TV-serier fra 2010-årene, fra USA
TV-serier fra 2020-årene, fra USA
Emmy-prisen for beste TV-program
Engelskspråklige TV-serier